 

 REPUBLIKA HRVATSKA OPĆINA ANTUNOVAC

OSJEČKO-BARANJSKA ŽUPANIJA OPĆINSKI NAČELNIK

KLASA: 103-02/19-01/01

URBROJ: 2158/02-01-20-27

Antunovac, 29. svibnja 2020. godine

 Temeljem Odluke o financiranju Ministarstva rada i mirovinskog sustava KLASA: 910-04/17-07/10 URBROJ: 524-06-02-02-01/1-18-473 od 29. listopada 2018. godine, potpisanog Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. , kodni broj **UP.02.1.1.05.02019**, od 14. prosinca 2018. godine u sklopu projekta „**ZAŽELI pomoć u kući“ - Osnaživanje i aktiviranje žena na tržištu rada** i odobrene izmjene manjeg značaja od 19. svibnja 2020. godine te članka 45. Statuta Općine Antunovac („Službeni glasnik Općine Antunovac“ broj 2/13, 3/18, 7/19 i 3/20), Općinski načelnik Općine Antunovac objavljuje

**OGLAS**

**za prijam u radni odnos na određeno vrijeme u okviru projekta** **UP.02.1.1.05.0219, „ZAŽELI – pomoć u kući“ – Osnaživanje i aktiviranje žena na tržištu rada sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. – 2020.**

**Naziv radnog mjesta:** Pomoćnica u kući - potpora i podrška starijim osobama i osobama u nepovoljnom položaju

**Vrsta zaposlenja:** Novootvoreni poslovi; rad na određeno vrijeme u trajanju od 11 mjeseci, uz probni rad u trajanju od 2 mjeseca

**Broj traženih radnica:** 10

**Radno vrijeme:** Puno radno vrijeme

**Mjesto rada:** područje provedbe projekta (općine Antunovac, Vladislavci, Darda, Draž i grad Beli Manastir)

**Naknada za prijevoz:** bez naknade

**Oglas vrijedi od:** 29. svibnja 2020. godine

**Oglas vrijedi do:** 08. lipnja 2020. godine

**Kandidatkinje moraju ispunjavati sljedeće uvjete za prijam u radni odnos:**

1. punoljetnost
2. završeno najviše srednjoškolsko obrazovanje
3. nezaposlene žene koje su prijavljene u evidenciju nezaposlenih Hrvatskog zavoda za zapošljavanje **s naglaskom na**: starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice)

**Opis poslova:**

* pomoć u dostavi namirnica, lijekova i drugih potrepština,
* pomoć u obavljanju kućanskih poslova (održavanje čistoće stambenog prostora),
* posredovanje u ostvarivanju raznih prava (dostava lijekova, namirnica, plaćanje računa,
* pružanje podrške korisnicima kroz razgovore, druženje te uključivanje u društvo, dostava pomagala i sl.),
* pratnja i pomoć u raznim društvenim aktivnostima i sl.

Svaka zaposlena pomoćnica u kući pružat će potporu i podršku za minimalno 4 krajnja korisnika koje će obilaziti na tjednoj razini te im pružati odgovarajuću pomoć i podršku u cilju prevencije prerane institucionalizacije i poboljšavanja kvalitete života osoba u starijoj životnoj dobi, osoba u nepovoljnom položaju ili osoba s invaliditetom pružajući im podršku u svakodnevnom životu.

Od kandidatkinja se očekuje odgovornost, organiziranost, komunikativnost, točnost u izvršavanju poslova, otvorenost, poštivanje različitosti, fleksibilnost, dosljednost, emocionalna stabilnost i motiviranost. Poželjno iskustvo u radu na istim ili sličnim poslovima.

**Prijavi na oglas kandidatkinje su dužne priložiti:**

* Zamolbu sa osobnim podacima i kontakt telefonom, kratkim životopisom
* Preslika osobne iskaznice
* Preslika dokaza o stručnoj spremi - preslika svjedodžbe najvišeg stupnja završenog obrazovanja
* Potvrdu o vođenju u evidenciji nezaposlenih Hrvatskog zavoda za zapošljavanje (datum izdavanja potvrde ne može biti stariji od datuma objave ovog oglasa; naglasiti da se izdaje za potrebe projekta)
* Dokaz o radnom stažu (elektronički zapis ili potvrdu izdanu od Hrvatskog zavoda za mirovinsko osiguranje), ne stariji od dana objave natječaja.
* Ispunjena i vlastoručno potpisana ***Prijava na oglas za zapošljavanje***\*
* Ispunjena ***Privola o davanju suglasnosti za korištenje osobnih podataka***  za potrebe projekta UP.02.1.1.05.0219, „ZAŽELI – pomoć u kući“ – Osnaživanje i aktiviranje žena na tržištu rada \*

\*Dokumente je moguće preuzeti na stranicama Općine Antunovac [www.opcina-antunovac.hr](http://www.opcina-antunovac.hr/), kao i u prostorijama Općine Antunovac, Braće Radića 4, 31216 Antunovac, za vrijeme radnog vremena.

Isprave se prilažu u neovjerenoj preslici prilikom prijave na natječaj te ih je prije potpisivanja ugovora o radu potrebno predočiti u izvorniku. **Izuzev** Prijavu na oglas za zapošljavanje i Privolu o davanju suglasnosti za korištenje osobnih podataka koje se predaju u izvorniku. Ako se za to steknu mogućnosti odabranim kandidatkinjama ponudit će se pohađanje verificiranog programa osposobljavanja za gerontodomaćicu.

Kandidatkinja koja se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/2017) i koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja i sve potrebne dokaze navedene na poveznici Ministarstva hrvatskih branitelja.

Kandidatkinja koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14, 39/18), dužna se u prijavi na natječaj pozvati na to pravo te uz prijavu na natječaj, osim dokaza o ispunjavanju traženih uvjeta, priložiti i dokaz o invaliditetu.

Prednost u odnosu na ostale kandidatkinje ostvaruje se samo pod jednakim uvjetima.

Kandidatkinja koja nije podnijela pravodobnu prijavu ili ne ispunjava formalne uvjete iz oglasa (punoljetnost, najviše završeno srednjoškolsko obrazovanje, nezaposlene žene prijavljene u evidenciji nezaposlenih HZZ-a) ne smatra se prijavljenom kandidatkinjom.

**Podaci o plaći**

Žene zaposlene na poslovima potpore i podrške krajnjim korisnicima u okviru provedbe projekta *"ZAŽELI pomoć u kući" - Osnaživanje i aktiviranje žena na tržištu rada*, UP.02.1.1.05.0219; sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. - 2020., ostvaruju pravo na minimalnu plaću sukladno važećoj Uredbi Vlade RH o visini minimalne plaće (''Narodne novine“, br. 106/2019), donesene na temelju članka 6. Zakona o minimalnoj plaći (''Narodne novine'', br. 118/18).

**Način prijave na oglas:**

Prijave s dokazima o ispunjenju traženih uvjeta potrebno je **dostaviti u** **zatvorenoj omotnici** putem pošte ili osobno, u roku od 8 dana od dana objave oglasa, na adresu:

Općina Antunovac

Braće Radića 4

31216 Antunovac

Oglas će biti objavljen na službenim stranicama Hrvatskog zavoda za zapošljavanje i internetskoj stranici Općine Antunovac – [www.opcina-antunovac.hr](http://www.opcina-antunovac.hr)

O rezultatima oglasa kandidatkinje će biti obaviještene u zakonskom roku.

 Općinski načelnik

 Davor Tubanjski, bacc. ing. agr.